ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ሜሪ ማግደላይን ደበሳይ፡ ኣብ ክቱር ሕልሚ ሞያ ንእስነት 'ዘ ሜሪ ሾው' 27 ታሕሳስ 2018 ምንጪ ስእሊ, PA ሕልሚ ቁልዕነታ ዘንቀሎ ፍቕሪ ጋዜጠኝነት፡ ኤርትራዊት መንእሰይ ሜሪ ማግደላይን ደበሳይ ኣሰፋው፡ ብስደት ናብ ሃገረ እንግሊዝ ምስኣተወት ናይ ፈለማ መደብ ትልማ ባህጊ ልባ ምንጽብራቕ እዩ ኔሩ። "ብሃገረይን ህዝበይን፤ ብባህለይን መንእሰያት ደቂ ዓደይን ኩርዕቲ ብምዃነይ ነዚ ኣፍ ኮይኑ ከውክኣለይ ዝኽእል ሞያ ንምትግባር ክብደት ናብራ ስደት ከይደረተኒ ዳም ዳም ኢለሉ" ትብል። ኣብ'ዚ ቀረባ እዋን ብኤርትራውያን ኣድናቖት እናረኸበት ትመጽእ ዘላ ምርኢት 'ዘ ሜሪ ሾው' በዓልነይቲ እያ። ጋዜጠኛ ቢቢሲ ኣሕመድ ሳሕ ኣብ ኣፍጋኒስታትን ብዝተፀመ መጥቃዕቲ ተቐቲሉ ማርቲን ፕላውት፡ "ከም ሰብ ክጋገ ይኽእል'የ፤ ክነቕፉኒ ድማ ይኽእሉ" ሜሪ፡ ኣብ ቁልዕነት ዘመና፡ ቆልዑ ገዛውቲ ተኣኪቦም ገዛ ገዛ እንክጻወቱ ብሕት ኢላ፡ ገዛ እናወልወለት ኣብ ሞንጎ ኣቋሪጻ ጋዜጣ ከተንብብ ዝረኸበታ ወላዲታ ብኸመይ ትገንሓ ከም ዝነበረት ትዝክር። እዚ ግና መመሊሱ ፍቕሪ ጋዜጠኝነት ንኽሓድራ ኣብልሓ'ምበር ኣየጉተማን። ምንጪ ስእሊ, Mary ሕልሚ ሜሪ "ኣብ 2017 ናይ ዕድመ ሙሉእ ሕልመይ ተግባራዊ ዝኾነሉ እዋን ምስ ኣኸለ፡ እቲ ቀንዲ ተቢዐ ክሰርሓሉ ዝተንሳእኹሉ ነገር እንተነይሩ ጉዳይ ኤርትራውያን መንእሰያት ኣብ ስደት'ዩ" ኢላ። ዋላ'ኳ መደባታ ኣብ ማሕበራዊ ባህላውን ስነ-ጥበባውን ዛዕባታት ዘትኮረ እንተኾነ። መብዛሕትኡ እዋን እዞም መንእሰያት ብዙሕ ሕማቕ ነገራት እናረኣዩ ስለዝመጹን ኣይፋል ዝብል ዘመድ ወይ ወላዲ ኣብ ጎኖም ብዘይምህላውን ንሂወት ከም ግቡእ ከየስተማቐሩ ካብ መስርዕ ናብራ ይወጹ'ሞ ንምምላሱ ዓቐብ ይኾኖም። እቶም ንነዊሕ እዋን ኣብ ስደት ዝጸንሑን ዓᎁቕ ተሞክሮ ሂወት ዘጥረዩን ነባራት ኤርትራውያን'ውን እንተኾኑ ኣብ ክንዲ ንምእላዮምን ምሕጋዞምን፡ ብዕሽሽታ ከግልልዎም'ዮም ዝርኣዩ ዝብል እምነት ኣለዋ ሜሪ። "እዚ ድማ ንዓይ ወትሩ ይኩሕኩሓንን ይሕርክኸንን ብምንባሩ ስሕበታዊ ፈጠራ ብምጥቃም ብኸመይ መልእኽቲ ተመሓላልፈሎም ዝብል ሓሳብ ሒዘ ተበጊሰ" እትብል ሜሪ፡ ኣብ ክንዲ ደረቕ ምህሮን ምኽርን ብመልክዕ ሙዚቃን ካልእ ጥበባት እናተጠቐመት ኣብ ኣእምሮኦም ከም ዝተርፍ ክገብሮ ከምዝሃቀነት ትገልጽ። ኲናት ኢትዮ-ኤርትራ ብዓይኒ ጋዜጠኛታት ቃለ መሕተት ሚኒስተር ዜና ኤርትራ ኣቶ የማነ ገብረመስቀል ምስ ቢቢሲ እቲ ቀንዲ ዓላማ ብተወሳኺ ነዚ ብፍላይ ኣብ ስደት ብፖሊቲካን ዓሌትን ንሓድሕዱ ዝፋሓፋሕ ዘሎ ህዝብና ብህድኣት ፍቕርን ተዋሓሒጡ ዝነብረሉ ኣብነት ካብ ተሞክሮ ካልኦት ህዝብታት'ውን ምቕራብ፡ ኣውንታዊ ጽልዋ ምፍጣር ከም ዝክኣል ሜሪ ትሕብር። "ንዘቤታዊ ቀቢላውን ውልቃውን ግርጭት፤ ኣብ ዘለዎ ኣብ ምትራፉ ዕዉታት ዝኾኑ እንግሊዛውያን ከም ኣብነት ንምቕራብን ካብ ተሞክሮታቶም ንኽንመሃርን ክገብር'ውን ትምኒት ኣሎኒ። ምኽንያቱ እዚ ንዓና ዓቢ ትምህርቲ ኮይኑ ፍቕሪ ተኺልና ታሪኽ ሓዲግና ክንሓልፍ'ዩ ትልመይ"። ኣብቲ ወቕቱ ሓልዩ ብ ዩ ቲዩብ ዝፍኖ መደባታ፡ እትመርጾም ሰባት ኣርኣያ ክኾኑ ይኽእሉ ኢላ እትኣምኖም ብምዕዳም ተሞክሮኦም ንኸካፍሉ ትገብሮም። ምንጪ ስእሊ, Mary "እቲ ቀንዲ መበገሲ ናይ'ዚ መደባተይ ኣብ መንጎ ሕብረተሰብ ዝፍጠር ፍልልይ ንምጽባብ ከም መፍትሒ ኢለ ንዝሓሰቦ፡ መደባት በታ ዘላትኒ ዓቐመይ ክተግህን ከበርክትን ሓሊነ፡ እሰርሓሉ ድማ ኣለኹ" ትብል ሜሪ። ኣብ ሃገረ ስደት ማዕረ ማዕረ እቲ ንምንባር እትገብሮ ቅልስን ስራሕን ከምዚ ዓይነት መደባት ንበይንኻ ምድላው ጊዜ፤ ጉልበትን ገንዘብን ዝሓትት እኳ እንተኾነ ልቢ ዘንቀሎ ፍቕሪ ሞያ ቁልዕነት ዓብሊሉ ግን እንሆ ኣብ'ዚ በጺሔ ትብል። ምንጪ ስእሊ, Mary ዘጋጠማ ነገራት ቅድሚ ዕላላ ብድሙቕ ሰሓቕ፡ "ብዘሐጎሰኒ ኣጋጣሚ ክጅምር" ትብል'ሞ ትፅል። ሓደ ኤርትራዊ ስነ-ጥበባዊ መንእሰይ፤ ቃለ መሓትት ንኸካይድ ምስ ዓደምክዎ፡ ኣብ ሞንጎ ዕላልና፤ "ግጥምን ዜማን ኣብ መድረኽ እዩ ዝመጸልካ ይበሃል እዚ ተውህቦ ድዩ?" ንዝብል ሕቶ፤ "እህህህምምም' ድሕሪ ምባሉ ክራሩ ኣልዓለ። ኣነ ድማ ብተግባር ከርእየኒ ዝደለየ መሲሉኒ ካሜራና ናብኡ ክዋደድ እናኣስተኻኸልኩ ትዕዝብተይ ቀጸልኩ። ለለለለለ ኣንቲ ሜሪ እንታይ ኢኺ ተጨንቕና ንሕና ንጭነቕ ንስኺ ትስሕቕና፤ ለለለለለለለ' ክብል ሕጂ ዝዝክሮ ነዊሕ ማሰ ምስበለለይ ብስሓቕ ክርትም ኢለ። ስለዚ እዚ ካብቲ ዘይርስዖ ኣጋጣሚ ሓደ'ዩ"። ተዓወትቲ ውድድር ግጥሚ ቢቢሲ ትግርኛ መን'ዮም?
